stanford-oval/wikipedia huggingface dataset:
ג'ון הול (ראש ממשלת ניו זילנד)
קריירה פוליטית > המשך הקריירה הפוליטית

להול היה חלק פעיל בקידום זכויות הנשים. הוא היה מהמובילים בקידומו של חוק מתן זכות ההצבעה לנשים ב-1893, ובכך הייתה ניו זילנד למדינה הראשונה בעולם שהעניקה זכות זו לנשים. בין השנים 1906–1907 הוא היה ראש העיר לשם כבוד של העיר קרייסטצ'רץ' לרגל התערוכה הבינלאומית של ניו זילנד שהתקיימה אז.
למרות המרחק הרב, הול ביקר מספר פעמים באנגליה ושמר על קשריו שם, במיוחד עם חברה שעסקה בסחר בעורות.
חיי משפחה ומותו

ב-1860, באחת מנסיעותיו לאנגליה, נשא הול לאישה את רוז דריידן, שהייתה בת עיר הולדתו. השניים שבו לניו זילנד ב-1863. הם הביאו לעולם חמישה ילדים. אחת מנכדותיהם, מרי גריג, הייתה חברת הפרלמנט של ניו זילנד בשנות הארבעים של המאה ה-20.
ג'ון הול מת בקרייסטצ'רץ' ב-25 ביוני 1907, זמן קצר לאחר סיום התערוכה הבינלאומית. הוא נטמן בבית הקברות סנט ג'ון שבהורורטה.
הערות שוליים

↑  Gardner, W. J. "Hall, John". Dictionary of New Zealand Biography. Ministry for Culture and Heritage. Retrieved 16 July 2010.
↑  A. H. McLintock, ed. (23 April 2009). "HALL, Hon. Sir John, K.C.M.G.". An Encyclopaedia of New Zealand. Ministry for Culture and Heritage / Te Manatū Taonga. Retrieved 20 April 2012.
↑  White, Amber Blanco (1912). "Hall, John (1824-1907)". In Lee, Sidney. Dictionary of National Biography, 1912 supplement. London: Smith, Elder & Co.
| --- | --- |
בקרת זהויות :  GND: 120148005  ISNI: 0000 0000 4415 1186  LCCN: n96093052  VIAF: 52513104   WorldCat (עם VIAF): 52513104
בן מור

| --- | --- |
אין תמונה חופשית
 לידה:  13 במאי 1995 (בן 29) בולינגברוק, ארצות הברית 
 עמדה:  סמול פורוורד 
 גובה:  2.03 מטרים
 מכללה:  אוניברסיטת סאות'רן מתודיסט (2013–2017)
 דראפט:  לא נבחר, 2017
 קבוצות כשחקן
 2017–2018 2018 2018–2019 2019 2019–2020 2020–2021 2022 2022 2022–2023 2023–2024 2024–:  פורט ויין מאד אנטס אינדיאנה פייסרס אוסטין ספרס גלאטסראיי פורט ויין מאד אנטס סאות' איסט מלבורן פיניקס ממפיס האסל מטס דה גואינבו הפועל באר שבע בודרומספור הפועל גלבוע גליל
 הישגים כשחקן
 הליגה הבלקנית בכדורסל (2023)
 
בן אלכסנדר מור (באנגלית: Ben Alexander Moore; נולד ב-13 במאי 1995) הוא כדורסלן אמריקאי המשחק בעמדת הפאוור פורוורד בהפועל גלבוע גליל מליגת העל בכדורסל.
קריירה

מור שיחק כדורסל מכללות באוניברסיטת סאות'רן מתודיסט, ובארבע שנים העמיד ממוצעים של 9 נקודות ו-5.8 ריבאונדים למשחק.
לאחר שלא נבחר בדראפט ה-NBA ‏2017 הצטרף לסגל אינדיאנה פייסרס לליגת הקיץ של ה-NBA, וב-15 באוגוסט חתם על חוזה בפורט ויין מאד אנטס, קבוצת ליגת הפיתוח של המועדון. ב-12 בינואר 2018 חתם על חוזה דו כיווני עם פורט ויין ואינדיאנה, ולאחר ששוחרר מהפייסרס ב-3 בנובמבר חתם על נוסף חוזה בפורט ויין. ב-20 בנובמבר 2018 חתם על חוזה דו כיווני עם סן אנטוניו ספרס וקבוצת ליגת הפיתוח שלה אוסטין ספרס, אך לא שיחק בקבוצת ה-NBA. בקיץ 2019 שיחק במדי הספרס בליגת הקיץ אך בתום הטורניר לא קיבל הצעה וב-12 בספטמבר 2019 חתם בגלאטסראיי מליגת העל הטורקית בכדורסל. ב-12 בדצמבר שב לפורט ויין ועד תום העונה העמיד ממוצעים של 13.9 נקודות ו-9.2 ריבאונדים למשחק.
ב-9 בנובמבר 2020 חתם בסאות' איסט מלבורן פיניקס מה-NBL האוסטרלית.
ב-6 בפברואר 2022 נרכש על ידי ממפיס האסל מליגת הפיתוח של ה-NBA. ב-2 באפריל חתם במטס דה גואינבו מליגת העל הפוארטו ריקנית.
ב-30 ביולי 2022 חתם בהפועל באר שבע מליגת העל בכדורסל. בעונת 2022/2023 הוא רשם ממוצעים של 15.9 נקודות ו-8 ריבאונדים למשחק וזכה עם באר שבע בליגה הבלקנית בכדורסל.
ב-10 ביולי 2023 חתם בבודרומספור הטורקית.
ב-28 ביולי 2024 חתם מור בהפועל גלבוע גליל מליגת העל בכדורסל.
קריירה בנבחרת הלאומית

בספטמבר 2018 שיחק מור שני משחקים במדי נבחרת ארצות הברית בכדורסל במסגרת מוקדמות גביע העולם בכדורסל 2019.
הערות שוליים

↑  פרופיל, באתר אוניברסיטת סאות'רן מתודיסט
↑  Pacers announce summer league roster, The Indianapolis Star, ‏27 ביוני 2017
↑  Pacers Sign Damien Wilkins and Ben Moore, אינדיאנה פייסרס, ‏15 באוגוסט 2017
↑  Pacers Sign Ben Moore to Two-Way Contract, אינדיאנה פייסרס, ‏12 בינואר 2018
↑  Pacers Waive Moore, Recall Anigbogu, אינדיאנה פייסרס, ‏3 בנובמבר 2018
↑  Spurs Sign Ben Moore to Two-way Contract, סן אנטוניו ספרס, ‏20 בנובמבר 2018
↑  Spurs Announce 2019 Salt Lake City Summer League Roster, סן אנטוניו ספרס, ‏26 ביוני 2019
↑  Ben Moore Galatasaray Doğa Sigorta'da, גלאטסראיי, ‏12 בספטמבר 2019
↑  Phoenix Sign Import Ben Moore, ליגת העל האוסטרלית בכדורסל, ‏10 בנובמבר 2020
↑  הפורוורד בן מור חתם רשמית בהפועל באר שבע, באתר ONE‏, 30 ביולי 2022
↑  נועה פופלינגר, ‏רשמית: בן מור חתם בהפועל גלבוע/גליל, באתר ערוץ הספורט, 29 ביולי 2024
↑  Ben Moore Named to USA Men's World Cup Qualifying Team for September Games, אינדיאנה פייסרס, ‏10 בספטמבר 2018
ברווז אפריקאי שחור

| ברווז אפריקאי שחור |
| --- | --- |
 ברווז אפריקאי שחור
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: אווזאים
תת־סדרה:: תרופודה
משפחה:: ברווזיים
סוג:: ברווז
מין:: ברווז אפריקאי שחור
שם מדעי
 Anas sparsa ‏אייטון, 1838

ברווז אפריקאי שחור (שם מדעי: Anas sparsa) הוא מין של עוף מים ממשפחת הברווזיים, החי ברחבי אפריקה שמדרום לסהרה. הוא שייך לסוג ברווז וקרוב מאוד לברכיה.
ברווז זה מגיע לאורך ממוצע של 48 עד 57 סנטימטרים, כשהזכרים יותר גדולים מהנקבות, והוא בעל נוצות כהות עם כתמים לבנים לאורך הגב והכנפיים, החלק הפנימי של הכנפיים שחור עם קצוות כחולים, הראש שחור עם מקור כהה ושטוח והרגליים כתומות.
תפוצת הברווז היא לאורך אפריקה שמדרום לסהרה באגמים, ביצות או בריכות של מים מתוקים ולעיתים קבוצת ברווזים תנדוד יחדיו אחרי מים. הוא מצוי מאתיופיה ודרום סודאן בצפון עד דרום אפריקה בדרום. מספר אוכלוסיות חיות גם במערב אפריקה בדרום-מזרח ניגריה, קמרון וגבון. מספר אוכלוסיות חיות בגדות יערות גשם בין צמחי מים ובהם הם גם מקננים. הקן עשוי מצמחייה מיימית או מעשבים, ובתוכו הנקבה מטילה 4 עד 8 ביצים ודוגרת עליהם במשך 30 יום.
הברווז חי לרוב בזוגות או בקבוצות קטנות נחבאות והוא פעיל בעיקר בשעות הלילה, אז הוא מחפש צמחי מים, אצות ויצורי מים קטנים כמו חרקים, סרטנאים או דגיגים שהוא לוכד עם מקורו בשכשוך נמרץ.
הוא עצמו עלול ליפול טרף לתנינים, עופות דורסים או חתוליים. לאפרוחים הבוקעים טורפים רבים עוד יותר ומספר תטולות לא בוקעות עקב ריבוי טורפים ושודדי קינים.
הערות שוליים

↑  ברווז אפריקאי שחור באתר הרשימה האדומה של IUCN
ברווז אמריקאי

| ברווז אמריקאי |
| --- | --- |
 ברווז אמריקאי
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: אווזאים
תת־סדרה:: תרופודה
משפחה:: ברווזיים
תת־משפחה:: ברווזים מצויים
סוג:: מריקה
מין:: ברווז אמריקאי
שם מדעי
 Mareca americana ‏גמלין, 1789
תחום תפוצה


ברווז זכר ונקבה
ברווז אמריקאי (שם מדעי: Mareca americana) הוא מין של ברווז החי באמריקה הצפונית. ברווז זה דומה מאוד לברווז צהוב-המצח מאירואסיה.
אורכו של הברווז 42–59 ס"מ, מוטת כנפיו מגיעה לאורך 76–91 ס"מ ומשקלו מגיע ל-512–1,330 גרם. הזכר בעל נוצות אפורות-כתומות עם כנפיים אפורות. ראשו לבן ומכוסה נקודות שחורות, מצחו לבן ועורפו  ירוק. המקור קטן ותכול וקצותיו שחורים. קצה הגוף והזנב שחורים ומוקפים אזור לבן. הנקבות אפורות ומנומרות בשחור, ובטנן כתומה.
ברווזים אלה מצויים באגמים, בביצות, בשדות ובנהרות של אמריקה הצפונית מאלסקה עד מקסיקו, ואף דרומה יותר -  באמריקה המרכזית - במגוון בתי גידול. בחורף הם נודדים לאזורים חמימים. לעיתים נדירות  יחצו את האוקיינוס האטלנטי ויגיעו לאירופה.
ברווזים אלה ניזונים בשכשוך על פני המים מצמחייה ומחרקים.
הערות שוליים

↑  ברווז אמריקאי באתר הרשימה האדומה של IUCN
ג'ורג' סטובס

| --- | --- |

דיוקן עצמי
 לידה:  24 באוגוסט 1724 ליברפול, הממלכה המאוחדת 
 פטירה:  10 ביולי 1806 (בגיל 81) לונדון, הממלכה המאוחדת של בריטניה הגדולה ואירלנד 
 זרם באמנות:  הרומנטיקה 
 יצירות ידועות:  Whistlejacket, A Lion Attacking a Horse 
 
ג'ורג' סטובס (באנגלית: George Stubbs‏; 25 באוגוסט 1724 – 10 ביולי 1806) היה צייר אנגלי, שנודע בעיקר בזכות ציורי הסוסים שלו.
מורשת

סטובס נותר דמות משנית באמנות הבריטית עד אמצע המאה העשרים. היסטוריון האמנות בזיל טיילור ואספן האמנות פול מלון (אנ') התלהבו שניהם מיצירתו של סטובס. בזיל טיילור הוזמן בשנת 1955 על ידי הוצאת פליקן פרס לכתוב את הספר ציור בעלי חיים באנגליה - מברלו עד לנדסייר, שכלל קטע גדול על סטובס.
בשנת 1959 מלון וטיילור נפגשו לראשונה והתקשרו על רקע הערכתם לסטובס. הקשר הוביל את מלון להקים את קרן פול מלון לאמנות בריטית עם טיילור כמנהל.
לבסוף צבר מלון את האוסף הגדול ביותר של ציורי סטובס בעולם שיהפוך לחלק מאוסף האמנות הבריטי הגדול יותר שלו שיהפוך למרכז ייל לאמנות בריטית.
האוסף המלכותי הבריטי מכיל 16 ציורים של סטובס.
שני ציורים של סטובס נקנו על ידי המוזיאון הימי הלאומי בגריניץ', לונדון, לאחר פנייה פומבית לגיוס 1.5 מיליון ליש"ט הנדרשים. שני הציורים, הקונגורו מניו הולנד ודיוקן כלב גדול צוירו שניהם בשנת 1772. המתארים קנגורו ודינגו בהתאמה, הם התיאורים הראשונים של בעלי חיים אוסטרליים באמנות המערבית.
הערות שוליים

↑  George Stubbs Biography, web.archive.org, ‏2011-03-03
↑  Monkhouse, William Cosmo (1898). "Stubbs, George (1724–1806)". In Lee, Sidney (ed.). Dictionary of National Biography. 55. London: Smith, Elder & Co. pp. 113–116.
↑  George Stubbs: English Horse Painter, Equestrian Artist, www.visual-arts-cork.com
↑  "History of the Paul Mellon Centre 1962–1969" (ארכיון)
↑  "Stubbs kangaroo painting stays in UK". BBC News (באנגלית בריטית). 2013-11-06. נבדק ב-2020-10-04.
| --- | --- |
בקרת זהויות :  NLI: 987007459837505171  PLWABN: 9810537526105606  AAG: 658  AGSA: 10249  BIBSYS: 2043443  BNE: XX1447549  BnF: cb11966283m (data)  DSI: 1163  GND: 118619519  ISNI: 0000 0001 0914 7509  LCCN: n50010543  NGV: 2519  NKC: ola2003192351  NLA: 35529948  NLG: 195338  NTA: 070313725  RKD: 75895  SELIBR: 260262  SNAC: w63r1txr  SUDOC: 027669688  TePapa: 2178  Trove: 986241  ULAN: 500032263  VcBA: 495/277239  VIAF: 72187001   WorldCat (עם VIAF): 72187001
ג'ונתן קייט

| --- | --- |

 לידה:  2 בספטמבר 1979 (בן 45) סקוקי, אילינוי 
 מדינה:  ארצות הברית 
 תקופת הפעילות:  מ-2003
 מקום לימודים:  אוניברסיטת אילינוי באורבנה-שמפיין  תיכון ניילס נורת' 
 פרופיל ב-IMDb
 
ג'ונתן קייט (באנגלית: Jonathan Kite; נולד ב-2 בספטמבר 1979) הוא שחקן וקומיקאי יהודי-אמריקאי. קייט ידוע בעיקר בזכות גילום דמותו של אולג בסדרת הטלוויזיה "מרוששות".
ביוגרפיה

קייט נולד וגדל בעיר סקוקי שבאילינוי, לדייוויד ולין קייט, שניהם ממוצא יהודי. בזמן הלימודים שלו בקולג' הוא עבד כטבח במסעדה. הוא למד וקיבל תואר ראשון בתיאטרון מאוניברסיטת אילינוי באורבנה-שמפיין. בו זמנית, הוא למד בבית ספר למשחק בשם "Second City" והשתתף בקבוצות אימפרוביזציה שונות. בשנת 2003 הוא עבר ללוס אנג'לס כדי לפתח את קריירת המשחק שלו.
ביוגרפיה > קריירה

הפרויקט הגדול הראשון שלו היה עם ג'רי סיינפלד בפרומו לסרט "כוורת בסרט". קייט אמנם הופיע בפרסומות ארציות, סרטים קצרים וסרטים עצמאיים עוד לפני כן לסרט אך הפרומו הזניק את הקריירה שלו בכך שהכניס אותו לעולם התיאטרון וסייע לו להיבחר למספר סרטים חשובים בקריירה שלו. בשנת 2006 הוא הופיע (ללא קרדיט) בסרט "שודדי הקאריביים: תיבה של איש מת" בתפקיד שודד ים על סיפונה של "הפנינה השחורה".
בספטמבר 2011 הוא החל לשחק בקומדיית המצבים של CBS, "מרוששות" את אולג גולאצ'בסקי, טבח אוקראיני בדיינר.
בשנת 2021 החל לשחק בסיטקום "אבא, תרגיע!" שיצר ג'יימי פוקס לרשת נטפליקס ואף מככב בו בתפקיד הראשי.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | שודדי הקאריביים: תיבה של איש מת | שודד ים | ללא קרדיט |
| 2018 | All the Creatures Were Stirring | צ'ט |  |
| 2018 | מפלצות בשלג | דמויות שונות | דיבוב |
| 2020 | The Bellmen | בראד |  |
| 2020 | Deported | צלם | ללא קרדיט |
| 2021 | Supercool | נהג אובר |  |
| 2025 | Sneaks | וויז | דיבוב |
| TBA | James the Second‏ | אנגוס |  |
| TBA | The Best Worst Christmas Ever |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2003 | ג'ימי קימל לייב! | היפי | פרק: "#1.81" |
| 2010 | החיים היפים על הסיפון | אנטריאן | פרק: "Starship Tipton" |
| 2010 | לגדל את הופ | בחור | פרק: "Pilot" |
| 2010 | המכשפים מווייברלי פלייס | הסוכן לאמווד | פרק: "Wizards Exposed" |
| 2010 | אני והלהקה | פיל | פרק: "Happy Fun Metal Rock Time" |
| 2011 | בית ספר לאמנויות לחימה | טרנס | פרק: "The Commercial" |
| 2011 | In the Flow with Affion Crockett | דמויות שונות | 4 פרקים |
| 2017-2011 | מרוששות | אולג גולאצ'בסקי | תפקיד ראשי; (6 עונות); 138 פרקים |
| 2012 | החיים והזמנים של טים | יו ג'קמן | דיבוב; פרק: "Pudding Boy/The Celebrity Who Shall Remain Nameless" |
| 2014-2012 | בלאק דיינמייט | הנרי קיסינג'ר / ריצ'רד ניקסון / דמויות שונות | דיבוב; 8 פרקים |
| 2014 | אבא אמריקאי | דמויות שונות | דיבוב; פרק: "Familyland" |
| 2017 | איש משפחה | אלק בולדווין | דיבוב; פרק: "Emmy-Winning Episode" |
| 2017 | NCIS | צ'א גודמן | פרק: "Double Down" |
| 2018 | בייבי בוס: גדול בעסקים | שוטר / סרבר | דיבוב; 2 פרקים |
| 2021-2020 | קלאופטרה בחלל | אוקטביאן / איש החצוצרה | דיבוב; 9 פרקים |
| 2021 | אבא, תרגיע! | ג'וני ויליאמס | תפקיד ראשי; 8 פרקים |
| 2021 | מודוק | ארנולד פאפנרות' | דיבוב; 3 פרקים |
| 2021 | Hip Hop Family Christmas | ג'ון בייקר | סרט טלוויזיה של VH1 |
הערות שוליים

↑  ‏Wightman, Catriona (2011-09-19). "'2 Broke Girls' Jonathan Kite interview: 'People need to laugh right now'". נבדק ב-2011-09-19.‏
↑  ‏2011 Fall Preview Video - 2 Broke Girls‏
| --- | --- |
בקרת זהויות :  LCCN: no2020057355  VIAF: 5902158915873950000009   WorldCat (עם VIAF): 5902158915873950000009
ברווז באיקל

| ברווז באיקל |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: אווזאים
תת־סדרה:: תרופודה
משפחה:: ברווזיים
תת־משפחה:: ברווזים מצויים
סוג:: Sibirionetta
מין:: ברווז באיקל
שם מדעי
 Anas formosa ‏גאורגי, 1775
תחום תפוצה


ברווז באיקל (שם מדעי: Sibirionetta formosa) הוא מין של ברווז החי במזרח אסיה ובעיקר בסיביר. הוא מגיע עד לקמצ'טקה במזרח ומצוי גם ביפן, סין, קוריאה הצפונית, קוריאה הדרומית, טאיוואן וווייטנאם. מין זה נחשב לפי חוקרים רבים למין היחידי בסוג Sibirionetta, לאחר שהועבר מהסוג ברווז.
מאפיינים

אורכו של ברווז באיקל 39-43 ס"מ ומשקלו 500 גרם. לברווז לחיים צהובות המתוחמות בפסים לבנים ומאחורי האוזן עור ירוק. הכיפה והמקור שחורים והחזה ורוד מנוקד. הנקבות לעומת הזכרים המפוארים חיוורות ובעלות נוצות חומות-אדמדמות. מזכיר במראהו את השרשיר המצוי אך צבעוני יותר.
להקת הברווזים מצויה בקיץ בין הבריכות והנהרות שבטונדרה הסיבירית או ביצות בגדות היערות ונודדת דרומה בחורף לעבר אזורים נמוכים וחמימים יותר.
בעבר הברווזים נמצאו בסכנת הכחדה עקב ציד כבד אך כיום הם מינים מוגנים והאוכלוסייה שוב גדולה. בדיקה שבוצעה ב-2010 מצאה 1.07 מיליון פרטים.
הערות שוליים

↑  ברווז באיקל באתר הרשימה האדומה של IUCN
ברווזי באיקל בדרום קוריאה
ג'יי. אר. רותם

| --- | --- |

 לידה:  1 בספטמבר 1975 (בן 49) דרום אפריקה 
 שם לידה:  ג'ונתן ראובן רותם
 מוקד פעילות:  ארצות הברית, דרום אפריקה 
 תקופת הפעילות:  מ-2001
 מקום לימודים:  מכללת ברקלי למוזיקה 
 עיסוק:  מפיק מוזיקלי, פזמונאי
 סוגה:  פופ • היפ הופ • R&B • רגאיי
 שפה מועדפת:  אנגלית 
 כלי נגינה:  מקלדת אלקטרונית, פסנתר 
 חברת תקליטים:  בלוגה הייטס
 שיתופי פעולה בולטים:  שון קינגסטון, ג'ייסון דירולו, גוון סטפאני, לינקין פארק, נטע ברזילי
 בן או בת זוג:  בריטני ספירס (דצמבר 2006–2007) 
 www.jonathanrotem.com
 
ג'ונתן ראובן רותם (באנגלית: Jonathan Reuven Rotem; נולד ב-1 בספטמבר 1975), ידוע בשם הבמה ג'יי. אר. רותם (J. R. Rotem), הוא מפיק מוזיקלי ופזמונאי קנדי-אמריקאי ממוצא יהודי ישראלי.
קורות חייו

רותם נולד בדרום אפריקה להורים יהודים שעלו לישראל בשנת 1975. הוא עבר לטורונטו שבקנדה בגיל שנתיים ולבסוף לקליפורניה בגיל שתים עשרה.
בשנת 2001, נכלל באלבום Survivor של להקת הבנות דסטיניז צ'יילד השיר "Fancy", שהשתתף רותם בכתיבתו והפקתו. בשנת 2006 יצא לאור השיר "SOS" בהפקתו של רותם, בביצוע הזמרת הברבדית ריהאנה, שזכה להצלחה רבה, תוך שהגיע למקום הראשון במצעד הבילבורד הוט 100. עוד באותה השנה, הפיק את להיטו של שון קינגסטון, "Beautiful Girls"', שהגיע למקום הראשון בבילבורד הוט 100 אף הוא.
בשנת 2019 הפיק את שירו של כריס בראון בשיתוף ג'י איזי וניקי מינאז', "Wobble Up". שנה לאחר מכן, ב-2020, הפיק את שירה של הזמרת הישראלית נטע ברזילי, "Cuckoo", שהגיע למקום הראשון במצעד השבועי של מדיה פורסט.
הערות שוליים

↑  A ‘good Jewish boy’ seeks the spotlight in LA, The Jerusalem Post | JPost.com
↑  Library Science M. L.S, The Best 20 Britney Spears Songs of All Time, LiveAbout (באנגלית)
↑  J.R. Rotem Blender magazine feature | Hip Hop Music | African American Music, Scribd (באנגלית)
↑  J. R. Rotem, berklee.onelogin.com
↑  Beluga Heights - Artists - Jonathan J.R. Rotem, web.archive.org, ‏2012-07-21
↑  WebCite query result, www.webcitation.org
↑  Interview With J. R. Rotem (ארכיון)
↑  Sean Kingston, Billboard
↑  SMF, “Wobble Up” by Chris Brown (Ft. Nicki Minaj & G-Eazy), Song Meanings and Facts, ‏2019-04-19 (באנגלית)
↑  Chris Brown Taps Nicki Minaj & G-Eazy For "Wobble Up", HotNewHipHop (באנגלית)
↑  נטע ברזילי - Cuckoo, באתר ‏מאקו‏, 17 במאי 2020
↑  niv the tool, המצעד השבועי של מדיה פורסט, באתר mediaforest-group
| --- | --- |
בקרת זהויות :  MusicBrainz: 7147eef1-7c2f-4259-89e5-572c76dc16e5  VIAF: 2919149544582200490004   WorldCat (עם VIAF): 2919149544582200490004 
ערך זה הוא קצרמרבנושא מוזיקאים. אתם מוזמנים לתרום לוויקיפדיה ו.
ג'יימס רוברטסון (צלם)

| --- | --- |

 לידה:  1813 מידלסקס, הממלכה המאוחדת 
 פטירה:  18 באפריל 1888 (בגיל 75 בערך) יוקוהמה, יפן 
 תקופת הפעילות:  1854–1867 (כ־13 שנים) 
 זרם באמנות:  אוריינטליזם 
 
ג'יימס רוברטסון (באנגלית: James Robertson;‏ 1813 – 1888) היה חרט אבני חן ומטבעות אנגלי שפעל באזור הים התיכון, והפך לצלם חלוץ שעבד בחצי האי קרים ואולי בהודו. הוא נודע בזכות הצילומים האוריינטליסטיים שלו ובהיותו אחד מצלמי המלחמה הראשונים.
חיים וקריירה

רוברטסון נולד במידלסקס בשנת 1813. הוא התאמן כחרט כנראה אצל ויליאם ויון. בשנת 1841, הוא התיישב בקונסטנטינופול שם עבד כחרט במטבעה העות'מאנית הקיסרית. במהלך תקופה זו, נראה שהוא החל להתעניין בצילום.
בשנות ה-50 של המאה ה-19, נסיעות תיירים למזרח הקרוב יצרו ביקוש רב לצילומים כמזכרות. קבוצה קטנה של צלמים מוקדמים, רובם ממוצא צרפתי, עשתה את דרכה למצרים ולקונסטנטינופול כדי לנצל את הביקוש הזה. בין הצלמים החלוציים הללו נמנו פליקס בונפיס (1831-1885); גוסטב לה גרה (1820-1884), האחים אנרי ואמיל בכרד; האחים הבריטים-איטלקים, אנטוניו באטו (1832-1906 לערך) ופליצ'ה באטו (1832-1909), והאחים זנגקי היוונים. רבים מהצלמים הללו היו במצרים באותו זמן, וחלקם, כולל רוברטסון, יצרו שותפויות.
בשנת 1853 החל רוברטסון לצלם עם הצלם הבריטי-איטלקי פליצ'ה ביאטו והשניים יצרו שותפות בשם Robertson & Beato או באותה שנה או ב-1854 כאשר רוברטסון פתח סטודיו לצילום בקונסטנטינופול. לרוברטסון וביאטו הצטרף אחיו של ביאטו, אנטוניו במסעות צילום למלטה ב-1854 או 1856 וליוון ולירושלים ב-1857. מספר תצלומי המשרד שהופקו בשנות ה-50 חתומים על רוברטסון, ביאטו ושות'. ומתייחסים לאנטוניו.
בסוף 1854 או בתחילת 1855 רוברטסון נישא לאחותם של האחים ביאטו, לאונילדה מריה מטילדה ביאטו. לזוג נולדו שלוש בנות.
בשנת 1855 נסעו רוברטסון יחד עם פליצ'ה ביאטו, צ'ארלס לנגלואה וקארל בפטיסט ואן סאטמרי לבלקלבה, קרים, שם צילמו את שלבי הסיום של מלחמת קרים. (הם החליפו את הצלם הקודם, רוג'ר פנטון.) הם צילמו את נפילת סבסטופול בספטמבר 1855. מכל התצלומים שהופקו, לפחות 60 שעשה רוברטסון הם הידועים ביותר.  עבודתו של רוברטסון בקרים היא שתקנה לו את המוניטין של "צלם המלחמה הראשון" בעולם.
בסביבות 1857 נסעו רוברטסון וגם פליצ'ה ביאטו לכלכותה שבהודו כדי לצלם את תוצאות המרד ההודי.  רוברטסון גם הפיק תצלומים בארץ ישראל, סוריה, מלטה וקהיר עם אחד מהאחים ביאטו או שניהם.
בסוף שנות ה-50, רוברטסון הפיק מספר צילומים עם צבעי מים עם נושאים מזרחיים פופולריים כמו מוכרי שטיחים וקוסמי נחשים. לא ברור אם הוא צייר תצלומים אלה.
בשנת 1860, לאחר שפליצ'ה ביאטו עזב לסין כדי לצלם את מלחמת האופיום השנייה ואנטוניו ביאטו נסע למצרים, רוברטסון התחבר לזמן קצר עם צ'ארלס שפרד בקונסטנטינופול. חברת רוברטסון וביאטו פורקה ב-1867, לאחר שהפיקה תמונות - כולל תמונות פנורמה מרובות הדפסות יוצאות דופן - של מלטה, יוון, טורקיה, דמשק, ירושלים, מצרים, חצי האי קרים והודו. רוברטסון אולי ויתר על הצילום בשנות ה-60. הוא חזר לעבוד כחרט במטבעה העות'מאנית הקיסרית עד לפרישתו בשנת 1881.
באותה שנה עזב ליוקוהמה, יפן, והגיע בינואר 1882. הוא מת שם באפריל 1888.
הערות שוליים

↑  Oztuncay, Bahattin. James Robertson: Pioneer of Photography in the Ottoman Empire, Istanbul, Eran, 1992
↑  Benaki Museum - Home, www.benaki.org
↑  Jacobson, K., Odalisques and Arabesques: Orientalist Photography, 1839-1925, London, Bernard Quaritch, 2007, p. 277.
↑  Hannavy, J., Encyclopedia of Nineteenth-Century Photography, Routledge, 2013, p. 1200-1201
↑  Hannavy, J., Encyclopedia of Nineteenth-Century Photography, Routledge, 2013, p. 1468
↑  Hannavy, J., Encyclopedia of Nineteenth-Century Photography, Routledge, 2013, p. 1201-1202
| --- | --- |
בקרת זהויות :  NLI: 987007310997305171  BnF: cb12530577w (data)  GND: 119533006  ISNI: 0000 0001 0786 7852  LCCN: nr94009441  NLG: 274830  NTA: 106935526  PIC: 269450  RKD: 376657  SNAC: w69317tp  SUDOC: 034562419  ULAN: 500004067  VIAF: 100296388   WorldCat (עם VIAF): 100296388
ברווז אוקלנד

| ברווז אוקלנד |
| --- | --- |

מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: אווזאים
תת־סדרה:: תרופודה
משפחה:: ברווזיים
סוג:: ברווז
מין:: ברווז אוקלנד
שם מדעי
 Anas aucklandica ‏גריי, 1844

ברווז אוקלנד (שם מדעי: Anas aucklandica) הוא מין עוף בסוג ברווז, המין אנדמי לאיי אוקלנד שליד ניו זילנד. בעבר היה נפוץ בכל האיים אולם היום הוא נפוץ רב באיים שאין בהם טורפים האיים אנדרבי, אדמס, ודיסאפוינטמט.
מאפיינים

מין זה נפוץ רק באיי אוקלנד. הוא דומה לברווז קמבל (Anas nesiotis) המצוי גם בניו זילנד ושניהם עופות חסרי יכולת תעופה. בית הגידול שלו הוא חוף הים ואגמים.
זהו אחד המינים היחידים במשפחת הברווזיים שהוא מין טורף. רוב תזונתו מורכב מחרקים, שטצדאים וחסרי חוליות קטנים אחרים. בעקבות חוסר יכולת התעופה שלו והגעת טורפים לאיי אוקלנד, המין נמצא בסכנת הכחדה.
הערות שוליים

↑  ברווז אוקלנד באתר הרשימה האדומה של IUCN
| --- | --- |
בקרת זהויות :  NLI: 987007551394205171
גדור (שבט בנימין)

גְדוֹר הוא שמו של יישוב מקראי בנחלת שבט בנימין ושמו של אחד מראשי שבט זה, הנזכר הן בתנ"ך והן במקורות ארכאולוגיים. אין לבלבל יישוב זה עם היישוב גְדוֹר שבנחלת שבט יהודה.
גדור נזכר בתנ"ך כאחד מראשי שבט בנימין שישבו בגבעון: ”וּבְגִבְעוֹן יָשְׁבוּ ... עַבְדּוֹן וְצוּר וְקִישׁ וּבַעַל וְנָדָב וּגְדוֹר”. בהמשך ספר דברי הימים נזכר גדור בשנית ברשימת הייחוס של בני שבט בנימין שהיו מראשוני המתיישבים בגבעון.
בהמשך נזכר גדור (בצורת יידוע) כשמו של יישוב בנחלת שבט בנימין: ”וְיוֹעֵאלָה וּזְבַדְיָה בְּנֵי יְרֹחָם מִן הַגְּדוֹר”.
ברבים מחרסי גבעון, אשר מתוארכים למאה השישית לפני הספירה, נמצא השם גדר (בכתיב חסר) לצד השם גבען, תוך ציון שמות אנשים שונים. לפי הסברה, שם היישוב הקדום השתמר בשמו של הכפר ג'דירה, הנמצא כקילומטר אחד צפונית מזרחית לתל גבעון (אלג'יב), ואשר בו שרידים ארכאולוגיים מתקופות שונות.
לקריאה נוספת

שמואל אחיטוב, אסופת כתובות עבריות, הוצאת מוסד ביאליק, 1992, עמ' 111-108.
הערות שוליים

↑  ספר דברי הימים א', פרק ח', פסוקים כ"ט–ל"א.
↑  ספר דברי הימים א', פרק ט', פסוק ל"ז.
↑  ספר דברי הימים א', פרק י"ב, פסוק ח'.
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
ג'ורג' ס. מייקלסון

ערך זה עוסק במושל דקוטה הדרומית ה-28. אם התכוונתם לאביו, מושל דקוטה הדרומית ה-18, ראו .
ג'ורג' ספיקר מייקלסון (באנגלית: George Speaker Mickelson;‏ 31 בינואר 1941 –  19 באפריל 1993) היה פוליטיקאי אמריקאי מדקוטה הדרומית, איש המפלגה הרפובליקנית, שכיהן כמושל דקוטה הדרומית ה-28 מ-1987 ועד מותו בהתרסקות מטוס ב-1993.
אביו ג'ורג' ת. מייקלסון, כיהן אף הוא כמושל המדינה בשנים 1947–1951. נכון להיום, השניים הם האב והבן היחידים שכיהנו בתפקיד זה.
ראשית חייו

ג'ורג' מייקלסון נולד בעיר מוברידג' שבדקוטה הדרומית. סבו היה מהגר מנורווגיה. הוריו, ג'ורג' ת. מייקלסון, ומדג' מייקלסון, היו מושל דקוטה הדרומית והגברת הראשונה של המדינה בשנים 1947–1951.
ב-1963 סיים מייקלסון לימודי תואר בוגר אוניברסיטה במנהל עסקים באוניברסיטת דקוטה הדרומית, וב-1965 סיים לימודי תואר במשפטים באוניברסיטה זו. מייקלסון שירת בצבא ארצות הברית, כולל סבב שירות במלחמת וייטנאם. הוא נשא לאישה את לינדה מקהרן, ולשניים נולדו בת ושני בנים.
קריירה פוליטית

בשנים 1967–1968 שימש מייקלסון כעוזר התובע הכללי של דקוטה הדרומית, ובשנים 1971–1974 כתובע המדינתי במחוז ברוקינג. לאחר מכן הוא נבחר לבית הנבחרים של דקוטה הדרומית וכיהן בו בשנים 1975–1980, מתוכן בשנתיים האחרונות כיושב ראש הבית.
ב-1986 נבחר מייקלסון כמושל דקוטה הדרומית ונבחר לכהונה שנייה ב-1990. הוא כיהן בתפקיד מ-6 בינואר 1987 ועד מותו ב-19 באפריל 1993. כמושל, פעל מייקלסון לשיפור מערכת החינוך, הגדלת שכר המינימום, קידום רפורמה במערכת הבריאות, ופתרון בעיות במשק המים. הוא גם דאג להקמתה של קרן הפיתוח והיוזמה הכלכלית.
מותו

ב-19 באפריל 1993 היה מייקלסון אחד משמונה האנשים על סיפון מטוס בבעלות המדינה ששבו לדקוטה הדרומית ממשימת שדלנות באוהיו. טייס המטוס, מדגם מיצובישי MU-2, דיווח על בעיות במנוע בעת שחלף ליד דביוק, איווה, והתרסק אל תוך ממגורה של חווה במרחק של 6 ק"מ מדרום לזווינגל. כל שמונה נוסעי המטוס נהרגו. ההתרסקות אירעה ביום בו הסתיים המצור בווייקו, שהאפיל על כיסויה בתקשורת הארצית. במקומו של מייקלסון הושבע כמושל סגנו וולטר דייל מילר. הוא נטמן בבית הקברות גרינווד שבברוקינגס.